Valtava lumimäärä ja liukkaat kadut tekevät välillä tepposet ammattiautoilijallekin. Esimerkiksi keskiviikon vastaisena yönä useat taksit jumiutuivat lumeen.

Takseja oli tiistain ja keskiviikon välisenä yönä liikkeellä vain vähän. Siksi autonsa kanssa jumiin jäänyt Jouni Uhlgren ei saanut apua taksikeskuksen kautta.­

Juuri sellainen mäki, mihin jää varmasti helposti jumiin, ehti taksin ratin takana istuva Jouni Uhlgren ajatella. Paljon lunta ja alla jäinen kadunpinta. Ja ajopelinä kevytperäinen auto, jossa on takaveto.

”Mutta kun asiakas on tarkoitus viedä oman osoitteensa kohdalle perille asti. Ei siinä oikein vaihtoehtoja ollut”, Uhlgren toteaa.